Smidesgeilan

Smidesgeilan er en tidligere geil og middelalderveit i Midtbyen i Trondheim som ble regulert bort etter bybrannen i 1681 og den påfølgende reguleringen etter Cicignons byplan.

Den startet ved Munkhaugveita like vest for det gamle torvet og var Munkhaugveita og Sverdfegerveitas vestlige forlengelse frem til Øvre allmenning. Den sørvestlige delen av Torvet ble anlagt over det gamle gateløpet etter reguleringen i 1681. Smidesgeilan inkluderte også den forsvunne Bersvendveita og Gjetveita, hvor sistnevnte var den nederste delen av dette lange gateløpet, som gikk i en bue omkring den eldre middelalderbyen. Navnet stammer sannsynligvis av at smedene hadde tilhold langs dette gateløpet på grunn av brannfaren knyttet til denne virksomheten, og at Smidesgeilan lå utenfor daværende bybebyggelse.

Referanser

Litteratur 

Tidligere veier i Trondheim
Midtbyen (Trondheim)